ועדת הכנסת, כנסת 18, פרוטוקול מספר 303, 2012-07-25 20:00

יריב לוין: ערב טוב, אני פותח את הישיבה – יש לקוות האחרונה של ועדת הכנסת למושב זה.

אתי בן יוסף: אם היתה עוד אחת, היו לנו 100.

יריב לוין: כן.

יריב לוין: על סדר-היום שני נושאים – הנושא הראשון: בקשת יושב-ראש ועדת העבודה, הרווחה והבריאות להקדמת הדיון בהצעת חוק למניעת אלימות במוסדות רפואיים (תיקון), התשע"ב–2012, כ/467, הצעת חברי הכנסת חיים כץ ורחל אדטו – לפני הקריאה השנייה והשלישית, בהתאם לסעיף 88 לתקנון הכנסת.

יריב לוין: ועדת העבודה, הרווחה והבריאות סיימה את הכנת החוק, ומבקשת להעביר את החוק החשוב הזה עוד היום, כדי להספיק לסיים אותו לפני תום המושב.

יריב לוין: אני מציע לאשר את בקשתה.

יריב לוין: בעד ההצעה להקדים את הדיון בהצעת החוק – פה אחד

יריב לוין: בעד – פה אחד.

יריב לוין: אין מתנגדים, אין נמנעים.

יריב לוין: אושר.

יריב לוין: הנושא השני: קביעת ועדה לדיון בהצעת חוק לקיום התחרות ולצמצום הריכוזיות, התשע"ב– 2012 (מ/706).

יריב לוין: אני מבין שבמליאה נשמעו הצעות להעביר את הנושא לוועדת הכלכלה או לוועדת הכספים.

יריב לוין: יושב-ראש ועדת הכלכלה הודיעני שהוא מסכים שההצעה תידון בוועדת הכספים, וכך מבקש גם יושב-ראש ועדת הכספים, וכך מעוניינת גם הממשלה.

יריב לוין: בנסיבות האלה אני מציע להעביר את ההצעה לוועדת הכספים.

יריב לוין: בעד ההצעה להעביר את הנושא לוועדה – פה אחד

יריב לוין: בעד – פה אחד.

יריב לוין: אין מתנגדים, אין נמנעים.

יריב לוין: אושר.

יריב לוין: תודה רבה לכולם על העבודה הקשה במושב הזה.

קריאות: גם לך תודה.

קריאות: עבדת קשה מאוד.

יריב לוין: הישיבה נעולה.